Dance of Death

Dance of Death er det britiske heavy metal-bandet Iron Maidens trettende studioalbum.

Albumet ble utgitt 8. september 2003. Dette var det første albumet siden The Number of the Beast som ble spilt inn om vinteren i England. Det ble brukt tre måneder på innspillingen, og bandet brukte alle dager i seks uker på å skrive låtene.

Spor nummer syv på albumet – «New Frontier» – var også trommeslager Nicko McBrains første bidrag på et album utgitt av Iron Maiden, selv om han hadde vært medlem i bandet siden 1982. Han har også tidligere blitt kreditert for en Iron Maiden-låt, men da bare for «Sheriff of Huddersfield», som ble utgitt på en B-side.

Sporliste 
 «Wildest Dreams» (Harris, Smith) – 3:52
 «Rainmaker» (Dickinson, Harris, Murray) – 3:48
 «No More Lies» (Harris) – 7:21
 «Montségur» (Dickinson, Gers, Harris) – 5:50
 «Dance of Death» (Gers, Harris) – 8:36
 «Gates of Tomorrow» (Dickinson, Gers, Harris) – 5:12
 «New Frontier» (Dickinson, McBrain, Smith) – 5:04
 «Paschendale» (Harris, Smith) – 8:28
 «Face in the Sand» (Dickinson, Harris, Smith) – 6:31
 «Age of Innocence» (Harris, Murray) – 6:10
 «Journeyman» (Dickinson, Harris, Murray) – 7:06

Fakta 
 «Paschendale» er basert på et av de største slagene under første verdenskrig.
 «Montségur» er en kommune sør i Frankrike som er kjent for sitt fort som var et av Katarenes siste maktsentre.
 Trommeslageren Nicko McBrain debuterte som låtskriver på dette albumet med «New Frontier».
 «Face in the Sand» er den eneste låten hvor doble basstrommer har blitt brukt siden Nicko McBrain begynte i bandet.
 «Journeyman» er Maidens eneste sang som er på kun akustisk gitar og bass.

Medvirkende 
 Bruce Dickinson – vokal
 Adrian Smith – gitar
 Janick Gers – gitar
 Dave Murray – gitar
 Steve Harris – bass
 Nicko McBrain – trommer

Referanser

Eksterne lenker   
 

Iron Maiden-plater
Musikkalbum fra 2003